**Linda Lizeth Caicedo Alegría** (s. 22. helmikuuta 2005, Cali) on kolumbialainen jalkapalloilija, pelipaikaltaan hyökkääjä.

Ura
---

Hän on edustanut helmikuusta 2023 alkaen Espanjan liigassa Real Madridia. Kotimaassaan hän edusti América de Calia ja Deportivo Calia. Hänet valittiin Kolumbian naisten maajoukkueeseen ensimmäisen kerran 14-vuotiaana vuoden 2019 lopulla.

Caicedo voitti Kolumbian liigamestaruuden kerran América de Calin ja kerran Deportivo Calin joukkueessa. Hän siirtyi Real Madridiin helmikuussa 2023. Hän pelasi Espanjan liigassa kauden 2022–2023 jälkipuolella maalis-toukokuussa kymmenen ottelua, joissa hän oli kahdeksan kertaa avauskokoonpanossa, ja teki niissä kaksi maalia: maaliskuun lopulla Levantea ja huhtikuun lopulla Madrid CFF:ää vastaan. Kaudella 2023–2024 hän on maaliskuun loppuun mennessä pelannut 18 Espanjan liigan ottelua, jotka yhtä lukuun ottamatta avauksessa, ja tehnyt niissä kaksi maalia: lokakuussa Levantea ja helmikuussa Valenciaa vastaan. Mestarien liigassa hän pelasi neljä ottelua.

Caicedo pelasi vuonna 2022 sekä alle 17-vuotiaiden että alle 20-vuotiaiden MM-kilpailuissa. Alle 17-vuotiaissa Kolumbia saavutti hopeaa ja Caicedo oli neljällä maalillaan maalintekijätilaston jaetulla kärkipaikalla. Alle 20-vuotiaissa Kolumbia putosi jatkosta puolivälierissä ja Caicedo teki kaksi maalia.

Copa Américassa 2022 Caicedo edusti Kolumbian naisten joukkuetta, joka sijoittui turnauksessa hopealle. Caicedo teki kaksi maalia, joista toinen oli välierän voittomaali Argentiinaa vastaan, ja hänet valittiin turnauksen parhaaksi pelaajaksi.

Naisten MM-kilpailuissa 2023 Caicedo teki maalin ensimmäisessä alkulohko-ottelussa Etelä-Koreaa ja toisessa Saksaa vastaan. Kolumbia voitti nuo molemmat ottelut, kuten myös neljännesvälierän Jamaikaa vastaan, mutta puolivälierissä Englanti pudotti Kolumbian jatkosta.

Caicedon todettiin vuoden 2020 alussa sairastuneen munasarjasyöpään, josta hän syksyyn mennessä parani.

Lähteet
-------

1. 1 2 3 4  Linda Caicedo *Soccerdonna*. Viitattu 1.4.2024. (saksaksi)
2. 1 2  Linda Caicedo, new Real Madrid signing *Onefootball*.  24.2.2023. Viitattu 1.4.2024. (englanniksi)
3. ↑  Linda Caicedo, convocada a la Selección Colombia: "el fútbol me ha dado las alegrías más grandes" *El País*.  3.11.2019. Viitattu 1.4.2024. (espanjaksi)
4. ↑  Linda Caicedo to Vicky Lopez, standout players of 2022 FIFA U-17 Women's World Cup  31.10.2022. ESPN. Viitattu 1.4.2024. (englanniksi)
5. ↑  Sarkar, Dhiman: Colombia’s Linda Caicedo continues her India form at World Cup *Hindustan Times*.  2.8.2023. Viitattu 1.4.2024. (englanniksi)
6. ↑  Frith, Wilf: FIFA Women’s U-20 World Cup: Brazil and Spain into semi-finals *She Kicks*.  21.8.2022. Viitattu 1.4.2024. (englanniksi)
7. 1 2 3  Church, Ben: After surviving cancer as a child, teenage soccer star Linda Caicedo is lighting up the Women’s World Cup  2.8.2023. CNN. Viitattu 1.4.2024. (englanniksi)
8. ↑  Linda Caicedo, la joya colombiana de 17 años que llevó a su país al Mundial *Fifa.com*.  26.7.2022. FIFA. Viitattu 1.4.2024. (espanjaksi)
9. 1 2  Heikkinen, Feliks: Huippulupaus Linda, 18, selätti syövän ja ylsi upeaan urotekoon MM-kisoissa: "En uskonut enää pelaavani"  26.7.2023. Mtv. Viitattu 1.4.2024.
10. ↑  Palomäki, Janne: Teinitähti tempaisi MM-turnauksen suurimman sensaation – Saksa sai turpiinsa *Iltalehti*.  30.7.2023. Viitattu 1.4.2024.
11. ↑  Kolumbia eteni historiallisesti MM-puolivälieriin *Ilta-Sanomat*.  8.8.2023. Viitattu 1.4.2024.
12. ↑  Kolmas Euroopan maa mitalipeleihin – Englanti niukkaan voittoon *Ilta-Sanomat*.  12.8.2023. Viitattu 1.4.2024.

Kolumbian joukkue – Jalkapallon naisten MM-kilpailut 2023
1 Pérez |
2 Vanegas |
3 D. Arias |
4 Ospina |
5 Bedoya |
6 Montoya |
7 Reyes |
8 Restrepo |
9 Ramírez |
10 Santos |
11 Usme |
12 Sepúlveda |
13 Giraldo |
14 Barón |
15 Guzmán |
16 Andrade |
17 C. Arias |
18 Caicedo |
19 Carabalí |
20 Ramos |
21 Chacón |
22 Caracas |
23 Bahr |
Valmentaja Abadía